คืออย่างนี้ครับผมเคยเป็นหนองใน เป็นหนองในเสี่ยงต่อ โรคอื่นไหมครับ แต่ก็วิตกกังวลมากครับกินไม่ได้นอนไม่หลับเลยครับ ใช่ไหมครับเป็นหนองในจะมีเชื้อ HIV ทุกคน
สวัสดีค่ะ โรคติดต่อทางเพศสัมพันธ์คือโรคที่ติดต่อผ่านการสัมผัสสารคัดหลั่งจากช่องปากหรืออวัยวะเพศ จึงอาจติดจากการมีเพศสัมพันธ์ทั้งที่มีการสอดใส่อวัยวะเพศหรือไม่ก็ได้ โรคที่พบบ่อยๆได้แก่โรคซิฟิลิส หนองในแท้ หนองในเทียม โรค hiv โรคเริม โรคหูด การติดเชื้อไวรัส HPV ที่สามารถกลายเป็นมะเร็งได้ในบางสายพันธุ์ โรคไวรัสตับอักเสบบีหรือซี เป็นต้นการวินิจฉัยจะแตกต่างกันไปขึ้นกับแพทย์ซักประวัติตรวจร่างกายแล้วสงสัยโรคอะไร เช่นในโรคหนองในคนไข้มักจะมาด้วย อาการปัสสาวะแสบขัดร่วมกับมีหนองออกจากอวัยวะเพศ แพทย์จะเก็บตัวอย่างจากอวัยวะเพศไปตรวจดูเชื้อถ้ามีเชื้อนหนองในก็จะให้ยาฆ่าเชื้อแบบฉีดร่วมกับกินมาเพื่อรักษาเมื่อมีการวินิจฉัยโรคติดต่อทางเพศสัมพันธ์โรคใดโรคหนึ่งขึ้นมาแล้ว มักจะต้องหาโรคติดต่อทางเพศสัมพันธ์อื่นๆร่วมด้วย เนื่องจากมันติดต่อมาทางเดียวกัน จากคำถามที่ถามมาจึงตอบว่าไม่จำเป็นต้องมีโรคอื่นร่วมแต่แพทย์มักจะต้องหาเสมอ ดังนั้นในผู้ป่วยที่ได้รับการวินิจฉัยหนองในแท้ แพทย์มักจะรักษาหนองในเทียมคู่ไปด้วย ร่วมกับเจาะเลือดหาโรคอื่นๆเช่นโรค hiv โรคไวรัสตับอักเสบบีหรือซี เพื่อจะได้เจอแต่เนิ่นๆ จะได้รีบรักษาค่ะการดูแลตัวเองเบื้องต้น มีเพศสัมพันธ์แบบป้องกันโดยใช้ถุงยางอนามัยทุกครั้งถ้าไม่ได้ต้องการจะมีบุตร รักษาความสะอาดของอวัยะเพศโดยใช้น้ำสะอาดล้างสังเกตอาการถ้ามีตุ่มผิดปกติขึ้นที่อวัยวะเพศ ปัสสาวะแสบขัด ซึ่งเป็นอาการของหนองในให้รีบกลับไปพบแพทย์ โรค hiv มักจะไม่แสดงอาการอะไรจนกว่าโรคจะลุกลามจนทำให้ภูมิคุ้มกันต่ำและติดเชื้อฉวยโอกาสเช่นปอดบวม ราในปอด ราในสมองมา อาการของ hiv แบบเฉียบพลันจะเกิดหลังรับเชื้อประมาณ 2 อาทิตย์ โดยอาการไม่จำเพาะอาจจะมีไข้ต่ำๆ ปวดเมื่อยตามเนื้อตัว บอกได้ยากค่ะ แนะนำถ้ากังวลให้ขอแพทย์เจาะเลือดตรวจดูค่ะ